Talið er nokkuð víst að krónprins Sádi-Arabíu og fleiri háttsettir ráðamenn hafi borið ábyrgð á morði blaðamannsins Jamal Khashoggi . Vísbendingar þess efnis eru taldar nokkuð öruggar , að sögn sendifulltrúa Sameinuðu þjóðanna . BBC greinir frá . Khashoggi var myrtur á ræðismannaskrifstofu Sádi-Arabíu í istanbul í Tyrklandi af sádi-arabískum útsendurum . Yfirvöld í sverja öll slík tengsl af sér og segjast ekki hafa vitneskju um afdrif blaðamannsins . Alls hafa 11 manns verið sett á bak við lás á slá í tengslum við morðið á Khashoggi . Þar af hefur verið farið fram á dauðarefsingu yfir fimm þeirra . Réttað hefur verið yfir þeim fyrir luktum dyrum . Agnes Callamard , sendifulltrúi hjá Sameinuðu þjóðunum , sagði málatilbúnaðinn allan ekki uppfylla alþjóðleg skilyrði . Hún segir sönnunargögnin þess eðlis að þau krefjast sjálfstæðrar og alþjóðlegrar rannsóknar á morðinu . Fram hefur komið að fimmtán útsendarar stjórnvalda í Sádi-Arabíu hafi átt hlut að máli . Lík hans hefur enn ekki fundist . Callamand biðlar til aðalframkvæmdastjóra Sameinuðu þjóðanna , Antonio Guterres að hefja rannsókn . Einnig eigi alríkislögreglan að rannsaka málið en Khashoggi var búsettur í Bandaríkjunum . Einnig hefur mannréttindaráð Sameinuðu þjóðanna skorað á stjórnvöld í Riyadh í Sádi-Arabíu að hafin verði óháða rannsókn á morði Khashoggi en þetta var borið upp á þingi í mars að frumkvæði Íslendinga .